**МЕДИЦИНСКИ УНИВЕРСИТЕТ - ПЛЕВЕН**

**ЦЕНТЪР ЗА ДИСТАНЦИОННО ОБУЧЕНИЕ**

ФАКУЛТЕТ „ОБЩЕСТВЕНО ЗДРАВЕ”

ОДОБРЯВАМ: ВЛИЗА В СИЛА

Декан на ФОЗ ОТ УЧЕБНАТА 2016/2017 Г.

(Проф. д-р С. Янкуловска, д.м.н.)

**УЧЕБНА ПРОГРАМА**

**по**

**„ЗДРАВНО ЗАКОНОДАТЕЛСТВО”**

# за ОБРАЗОВАТЕЛНО-КВАЛИФИКАЦИОННА СТЕПЕН

#  “МАГИСТЪР”

СПЕЦИАЛНОСТ:

 **“ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”**

**ДИСТАНЦИОННА ФОРМА НА ОБУЧЕНИЕ**

**ПЛЕВЕН**

**2016 г.**

**По учебен план на МУ - Плевен** - избираема

**Учебен семестър**: втори

**Хорариум:** 15 часа лекции

**Кредити: 2,0**

**Преподавател:**

1. Доц. д-р Гена Грънчарова, дм

**ЦЕЛ И ЗАДАЧИ НА ОБУЧЕНИЕТО**

Обучението по дисциплината „Здравно законодателство” има за ***цел***да запознае студентите от специалност „Обществено здраве и здравен мениджмънт“ със здравната система като социална система и необходимостта от нейното правно регулиране, с основните насоки на здравната реформа в България и нейните законодателни основи, с основните функции и принципи на здравното законодателство и със съдържанието на основните здравни закони.

Учебното съдържание е обособено в следните раздели:

1. Здравната система като социална система.
2. Здравната служба като основна част от здравната система.
3. Основни насоки на здравната реформа в България.
4. Развитие на здравното законодателство в България в исторически план.
5. Същност на здравното законодателство – основни функции, принципи, видове нормативни актове.
6. Основни положения на Закона за здравето като устройствен (конститутивен закон).
7. Основни положения на Закона за здравното осигуряване като специфичен закон.
8. Основни положения на Закона за лечебните заведения като специфичен закон.

След преминаване на курса по здравно законодателство студентите от специалност „Обществено здраве и здравен мениджмънт“ трябва:

* Да познават същността на здравеопазването като система;
* Да познават основните насоки на здравната реформа в България;
* Да разбират същността на здравното законодателство, разликите между етични и правни норми, функциите и основните принципи на здравното законодателство;
* Да разбират конституционните основи на здравното законодателство;
* Да класифицират и характеризират видовете законодателни актове и принципите на тяхното изработване и приемане;
* Да познават съдържанието на основните здравни закони: Закона за Здравето, Закона за здравното осигуряване и Закона за лечебните заведения.

**ФОРМИ НА ОБУЧЕНИЕ:**

1. Присъствени лекции и консултации
2. Самостоятелна работа с учебното пособие в платформата за дистанционно обучение
3. Самостоятелно решаване на тестове

**Методи на обучение:**

1. Ползване на лекционното изложение от учебното пособие
2. Ползване на PowerPoint презентации по темите на лекциите
3. Работа с електронни версии на нормативни актове

**КОНТРОЛ И ОЦЕНКА НА ЗНАНИЯТА**

1. заключителен контрол: писмено тестово изпитване

**РАЗПРЕДЕЛЕНИЕ НА УЧЕБНИЯ МАТЕРИАЛ ПО ТЕМИ**

|  |  |  |
| --- | --- | --- |
| **N** | Теми | **Лекции** |
| 1 | Здравната система като социална система и необходимост от правно регулиране.  | 2 |
| 2 | Здравна служба  | 2 |
| 3 | Основни насоки на здравната реформа в България. | 1 |
| 4 | Развитие на здравното законодателство в България - характеристика на основните етапи след 1978 г. | 1 |
| 5 | Същност на здравното законодателство. Основни функции и принципи. Законодателна инициатива и видове нормативни актове. | 2 |
| 6 | Основни положения на Закона за здравето. | 3 |
| 7 | Основни положения на Закона за здравното осигуряване.  | 2 |
| 8 | Закон за Закона за лечебните заведения.  | 2 |
|  | **Общо** | **15** |

**ТЕматичен план НА ЛЕКЦИИТЕ**

* 1. **Здравната система и необходимост от правно регулиране. (2** **ч. лекция).** Определение на здравната система като социална система. Фундаментални цели и функции. Еволюция на здравните системи. Три поколения реформи. Концепцията на СЗО за оценка на здравните системи. Здравна служба – определение, ресурси, фактори за развитие, функции и организационни принципи. Нива на здравна политика и здравни органи.
	2. **Здравна служба (2 ч. лекции).** Определение на понятието „здравна служба“. Здравни органи. Здравни заведения с делим и неделим ефект. Фактори за развитието на здравната служба. Основни принципи на изграждането на здравната служба.
	3. **Основни насоки на здравната реформа в България** **(1** **ч. лекция).** Цели и принципи на здравната реформа. Структурна и финансова реформа. Характеристика на реформата в лечебната дейност.
	4. **Развитие на здравното законодателство в България - характеристика на основните етапи след 1978 г. (1** **ч. лекция).** Характеристика на 7-те етапа в развитието на здравеопазването и здравното законодателство.
	5. **Същност на здравното законодателство. Основни функции и принципи на здравното законодателство. Законодателна инициатива и видове нормативни актове (2** **ч. лекция).** Сходство и различие между правни и деонтологични норми. Същност на понятието „здравно законодателство. Организационна и защитна функция на здравното законодателство. Право на медицинска помощ и право на лична свобода и решение като основни принципи на здравното законодателство. Отражението им в международни актове. Законодателна, изпълнителна и съдебна власт. Отражение на основните принципи на здравното законодателство в Конституцията на Р България. Характеристика на чл. 52 и други членове от гл. 2, свързани с опазването на здравето. Класификация на нормативните актове. Как един законопроект става закон. Основни принципи при издаването на нормативните актове.
	6. **Закон за здравето (3** **ч. лекция)**.Национална система за здравеопазване и дейности по опазване на здравето. Държавен здравен контрол. Медицинско обслужване. Здравна закрила на определени групи от населението. Психично здраве. Неконвенционални методи за въздействие върху индивидуалното здраве. Медицинско образование. Медицинска професия. Медицинска наука.
	7. **Закон за здравното осигуряване (2** **ч. лекция).** Задължително здравно осигуряване – основни принципи. Национална здравноосигурителна каса. Осигурени лица – права и задължения. Здравноосигурителни вноски. Национален рамков договор. Договор между НЗОК и изпълнителите на медицинска помощ.
	8. **Закон за лечебните заведения (2** **ч. лекция).** Общи положения. Класификация и характеристика на лечебните заведения. Създаване, регистрация и разрешения на лечебните заведения. Структура, управление и персонал на лечебното заведение. Акредитация.

**МЕТОДИ ЗА КОНТРОЛ:**

Изпитът по „Здравно законодателство” е във вид на писмен електронен тест. Компютърно се генерират по 30 въпроса. Минимално изискуемо ниво на изпълнение на теста – 60% , т.е. 18 верни отговора. за всеки следващ верен отговор студентът получава по 0,25.

Крайната оценка се оформя от 20% от решаването на тест при самостоятелната подготовка и 80% от показания резултат при крайния тест в компютърната зала.

**МЯСТО НА ДИСЦИПЛИНАТА В ЦЯЛОСТНОТО ОБУЧЕНИЕ ПО СПЕЦИАЛНОСТТА**

Дисциплината „Здравно законодателство” е избираема съгласно учебния план за специалността „Обществено здраве и здравен мениджмънт“. Тя е включена за изучаване във втори семестър. Тя е единствената дисциплина, която запознава студентите с основите на здравното законодателство и освен специфичната подготовка, която им предлага, разширява техния общ кръгозор. Придобитите знания са необходими на студентите както в хода на по-нататъшното им обучение, така и в бъдещата им практическа дейност при анализ на социално-здравните явления и вземане на организационни и управленчески решения.

**ОЧАКВАНИ РЕЗУЛТАТИ**

Основен очакван резултат от обучението по дисциплината „Социално и здравно законодателство” е изграждането на правилно виждане за законовите основи на развитие на съвременното здравеопазване. Очаква се студентите да се научат да работят с текстовете на основните нормативни актове и да могат да използват самостоятелно при необходимост електронните източници на основните законодателни документи.

**КОНСПЕКТ за изпит – учебна 2015/2016 г.**

1. Здравната система и необходимост от правно регулиране.
2. Основни насоки на здравната реформа в България
3. Същност на здравното законодателство.
4. Основни функции на здравното законодателство.
5. Основни принципи на здравното законодателство.
6. Конституционни основи на здравното законодателство.
7. Законодателна инициатива и видове нормативни актове.
8. Развитие на здравното законодателство в България - характеристика на основните етапи след 1978 г.
9. Закон за здравето. Национална система за здравеопазване и дейности по опазване на здравето.
10. Закон за здравето. Държавен здравен контрол.
11. Закон за здравето. Медицинско обслужване. Здравна закрила на определени групи от населението. Психично здраве.
12. Закон за здравето. Медицинско образование. Медицинска професия. Медицинска наука.
13. Закон за здравното осигуряване. Задължително здравно осигуряване – основни принципи. Национална здравноосигурителна каса. Осигурени лица – права и задължения. Здравноосигурителни вноски.
14. Закон за здравното осигуряване. Национален рамков договор. Договор между НЗОК и изпълнителите на медицинска помощ.
15. Закон за лечебните заведения. Класификация и характеристика на лечебните заведения.
16. Закон за лечебните заведения. Създаване, регистрация и разрешения за дейност на лечебните заведения. Структура, управление и персонал на лечебното заведение.
17. Закон за съсловната организацияна медицинските сестри, акушерките и асоциираните медицински специалисти.

**ПРЕПОРЪЧВАНА ЛИТЕРАТУРА**

1. **Грънчарова, Г., С. Александрова-Янкуловска.** Здравна система и здравна служба. В:Социална медицина. Пето допълнено и преработено издание. Издателски център на МУ-Плевен, 2016, 2017. **Глава 7, стр. 205-218.**
2. **Грънчарова, Г., С. Александрова-Янкуловска.** Законодателни основи на здравната реформа в България. В: Социална медицина. Пето допълнено и преработено издание. Издателски център на МУ-Плевен, 2016, 2017. **Глава 9, стр. 231-264.**
3. **Веков, Т.** Управление и икономика на здравеопазването и здравните реформи. Второ издание. Български кардиологичен институт. София, 2012, 383 с.
4. **Веков, Т.** Здравното осигуряване в България през периода 1999-2009 г. Резултати, модели и мнения. Издателство «Сиела», София, 2009, 200 с.
5. **Веков, Т.** Управление на болница. Мултикомпонентна теория и практика. Издателски център на МУ-Плевен, 2015 , 256 с.
6. **Национална здравна стратегия 2020.** Приета от Нарадното събрание на Р България – 2015 г. Достъпна на <http://www.parliament.bg/pub/cW/20151120030041NZS-2020.pdf>
7. **Закон за здравето.** Достъпен на много сайтове. Препоръчителен за ползване [www.lex.bg](http://www.lex.bg)
8. **Закон за здравното осигуряване.** Достъпен на много сайтове. Препоръчителен за ползване [www.lex.bg](http://www.lex.bg)
9. **Закон за лечебните заведения.** Достъпен на много сайтове. Препоръчителен за ползване [www.lex.bg](http://www.lex.bg)
10. . Национален център по обществено здраве и анализи. Кратък статистически справочник „Здравеопазване“ 2016. Достъпен на: http://ncphp.government.bg
11. Грънчарова Г., С. Александрова-Янкуловска. Социална медицина. Четвърто преработено и допълнено издание. ISBN 978-954-756-167-0. Издателски център на МУ-Плевен, 2015, 320 стр.

**Здравна система и здравна служба. В:** Социална медицина. Четвърто допълнено и преработено издание. Изд. център на МУ-Плевен, 2015. **Глава 7, стр. 207-221.**

**Законодателни основи на здравната реформа в България. В: В:** Социална медицина. Четвърто допълнено и преработено издание. Изд. център на МУ-Плевен, 2015. **Глава 9, стр. 231-263.**

1. Грънчарова Г., С. Александрова-Янкуловска. Социална медицина. Пето преработено и допълнено издание. ISBN 978-954-756-180-9. Издателски център на МУ-Плевен, 2016, 352 стр.

**Здравна система и здравна служба. В:** Социална медицина. Пето допълнено и преработено издание. Изд. център на МУ-Плевен, 2016. **Глава 7, стр. 205-220.**

**Законодателни основи на здравната реформа в България. В: В:** Социална медицина. Пето допълнено и преработено издание. Изд. център на МУ-Плевен, 2016. **Глава 9, стр. 233-266.**

1. Български правен портал – [www.lex.bg](http://www.lex.bg)

4. Национален център по обществено здраве и анализи. Кратък статистически справочник „Здравеопазване“. Достъпен на: http://ncphp.government.bg

**АВТОР НА УЧЕБНАТА ПРОГРАМА:**

Доц. д-р Гена Грънчарова, д.м.